ИНФОРМАЦИЈА О ДРУГОМ ЈАВНОМ СЛУШАЊУ

ОДБОРА ЗА СПОЉНЕ ПОСЛОВЕ НА ТЕМУ:

«ПРЕДСТАВЉАЊЕ ПРВОГ НАЦИОНАЛНОГ ИЗВЕШТАЈА О СПРОВОЂЕЊУ ЦИЉЕВА ОДРЖИВОГ РАЗВОЈА»

ОДРЖАНОМ 11. ЈУНА 2019. ГОДИНЕ

Одбор за спољне послове је, на основу одлуке донете на 73. седници, одржаној 5. јуна 2019. године, одржао Друго јавно слушање на тему: «Представљање првог националног извештаа о спровођењу циљева одрживог развоја», уз подршку УНДП-а.

Јавно слушање је почело у 11,00 часова.

Јавно слушање је отворила Дубравка Филиповски, заменица председника Одбора за спољне послове.

Јавном слушању је присуствовао потпредседник НС РС Ђорђе Милићевић, а из Одбора за спољне послове присуствовали народни посланици: др Милорад Мијатовић, Маја Мачужић, Душица Стојковић, Марија Обадовић, Љиљана Малушић, Драган Шормаз, Ђорђе Косанић, проф. др Љубиша Стојмировић. Поред чланова Одбора за спољне послове учешће су узели и народни посланици Верољуб Арсић, потпредседник НС РС, Александра Томић, Горан Ковачевић, Миланка Јевтовић-Вукојичић, Олена Папуга, Весна Ивковић Гордана Чомић и Нада Лазић.

Учесници јавног слушања били су: проф. др Славица Ђукић Дејановић, министарка без портфеља у Влади Републике Србије задужена за демографију и популациону политику и председница Међуресорне радне групе за спровођење Агенде одрживог развоја до 2030. године, проф. др Јелица Стефановић-Штамбук, посебни саветник министра за европске интеграције за Агенду 2030, Јелена Шћепановић из Министарства пољопривреде, шумарства и водопривреде, Стефан Младеновић- Родна равнорпавност, Лидија Кузманов-аналитичар друштвеног утицаја Даница Стојановић-ДУЛСУ, Оливера Зуровац-Кузман-Мисија ОЕБС у Србији, Богдан Урошевић Мисија ОЕБС у Србији, Петра Чалинка из Привредне коморе Србије, Борјана Перуничић из Канцеларије заштитника грађана, Борка Јеремић из Канцеларије УН у Србији, Звездан Калмар из ЦЕКОР-а, Миљана Мандић из Министарства трговине, туризма и телекомуникација, Светлана Велимировић из Комесеријата за избеглице и Миграције, Снежана Клашња испред Министарства омладине и спорта, Срђан Кораћ из Института за међународну политику и привреду, Биљана Леденичан, Александар Урошев, Катарина Вуксић, Алекса Филипов, Јелена Маниц Петрониколос, Јелена Поповић, Војислав Тасић, Јелена Глишић из УНДП, Марија Мајкић из Министарства финансија, Милош Миловановић, кабинет министарке без портфеља за демографију и популациону политику, Сања Станковић, помоћница поверенице за заштиту равноправности, Снежана Лакчевић из Републичког завода за статистику, Сања Амановић из Министарства финансија, Јована Перић из Делегације ЕУ у Србији, Бојан Митровић, потпредседник Државне ревизорске институције, Филип Радовић, директор Агенције за заштиту животне средине, Тамара Перуновић-Ћулић из Агенције за заштиту животне средине, Милош Јањић из Центра за европске политике, Соња Пилетић из МСП-СМУЛ, Јелена Станковић и Дејан Сарван из ГИЗ, Миодраг Недељковић, извршни директор ИДС, Марија Спасић из МУП, Ђорђе Милић из Министарства грађевинарства, саобраћаја и инфраструктуре, Владимир Филиповић, Јелена Младеновић и Маја Ненадовић из Народне скупштине Републике Србије.

Дубравка Филиповски, заменица председника Одбора за спољне послове отворила је Друго јавно слушање Одбора за спољне послове НС РС на тему „ Педстављање првог националног извештаја о спровођењу циљева одрживог развоја“

Учесницима се поздравним говором обратио потпредседник Народне скупштине Ђорђе Милићевић изразивши задовољство поводом скупа и захваљујући УНДП на партнерској сарадњи приликом организације. Подсетио је на важност коју циљеви прокламовани Агендом 2030 имају за све наше грађане. У оквиру Уставом прописаних надлежности и одговорности коју има Народна скупштина ће се трудити да се ови циљеви испуне. У том смислу основана је и Фокус група као ефикасни механизам за координирање активности унутар Народне скупштине и међу надлежним одборима. Пажња је нарочито усмерена на циљеве 8, 10, 16 и 17 Агенде. У складу са својом надзорном функцијом НС РС ће пратити активности Владе у овом домену и процес имплементације Агенде.

У наставку, Дубравка Филиповски, заменица председника Одбора за спољне послове подсетила је да је Одбор за спољне послове на својој 73. седници одржаној 5. јуна 2019. године донео Одлуку да се одржи јавно слушање. Предлог је потекао од народног посланика и члана Одбора проф. др Милорада Мијатовића, који је уједно и координатор Форус групе НС РС за развој механизама контроле процеса имплементације Циљева одрживог развоја. Истакла је да је фискална и економска политика у складу са Циљевима одржиог развоја , као и да се све активности у том смислу могу пратитина сајту НС РС. Доборвољан национални извештај који је тема јавног слушања, а биће представљен у УН, од стране проф. др Славице Ђукић-Дејановић, председнице Међуресорне групе за спровођење Агенде одрживог развоаја 2030, представља заједнчки документ у чијој изради су учествовали сви државни ресори, канцеларије, локалне власти, цивилни сектор, приватни сектор, НВО.

У уводним обраћањима говорили су: проф. др Славица Ђукић Дејановић, министарка без портфеља у Влади Републике Србије задужена за демографију и популациону политику и председница Међуресорне радне групе за спровођење Агенде одрживог развоја до 2030. године, Јелица Стефановић-Штамбук, посебни саветник министра за европске интеграције за Агенду 2030 и др Милорад Мијатовић председник Фокус групе за развој механизама контроле процеса имплементације Циљева одрживог развоја Народне скупштине, члан Одбора за спољне послове.

Проф. др Славица Ђукић Дејановић је изразила задовољство поводом јавног слушања и истакла да је Добровољни национални извештај настао као резултат заједничке сарадње између органа власти, међународних организација, цивилног сектора, локалних власти и других многобројних релевантих партнера. Извештај је направљен према смерницама Генералног секретара УН, мапирани су изазови, узета су у обзир искуства и добре праксе. Подсетила је присутне да је председница Владе издвојила 6 приоритета повезивања Србије са Европом и светом: инклузивни привредни раст, ефикасно повезивање јавних услуга уз поштовање људских права и безбедност, образовање, дигитализација и приступање ЕУ уз мултилатералну и регионалну сарадњу. Кључни партнери током претходног периода су били Стална конференција градова и општина, јединице локлане самопураве, Канцеларија за сарадњу са цивилним друштвом која је у склопу својих надлежности позвала организације цивилног друштва да дају свој допринос. Такође, буџетом из 2019. године предвиђена су средства за спровођење Циљева, а таква пракса ће и надаље да се настави буџетом за наредну годину.

Проф. др Ђукић-Дејановић је оценила да за разлику од Миленијумских циљева, који су били циљеви влада, циљеви одрживог развоја имају знатно ширу мрежу актера који учествују у њиховој реализацији.

Јелица Стефановић-Штамбук, посебан саветник министра за европске интеграције за Агенду 2030 je изразила задовољство поводом скупа истакавши да је Народна скупштина са својим Одбор за спољне послве и Форкус групом кључна за оствањрење Агенде 2030, а да је Народна скупштина један од ретких парламената који се укључио у складу са својим надлежностима у остварење Агенде. Она постаје центар јавног заговарања и остваривања Циљева одрживог развоја у оквиру својих легитимних надлежности, надзорном функцијом и буџетирањем. Стефановић-Штамбук је током излагања упознала учеснике са структуром Добровољног националног извештаја, истакавши да Влада РС подноси овај извештај под пуном одговорношћу, а оно што је нарочито важно је рад на смањењу неједнакости на свим нивоима.

Др Милорад Мијатовић, члан Одбора за спољне послове и председник Фокус групе за развој механизама контроле процеса имплементације Циљева одрживог развоја Народне скупштине је нагласио да се на време почело са остваривањем Циљева како организационо тако и суштински, те да је у том смислу и Фокус група свој рад схватила озбиљно. Фокус група броји 13 чланова и иако је неформалног карактера заинтересованост за њу је све већа. До сада су реализоване две евалуације, а 2017. године Србија је била међу првима. Мноштво идеја постоји. Влада РС спроводи политике и подржава Мађуресорну групу, а Фокус група НС РС је релавантан партнер у том смислу. Подсетио је да је 2018. и 2019. приликом расправе о буџету поднето неколико амандмана којима су се тражила додатна средства за Циљеве одрживог развоја, али да у том моменту нису усвојени. Сада је предлажено да се у сваком релевантно закону нагласи да је у складу са Циљевима одрживог развоја. Такође, једна од идеја је и организовање кампања о Циљевима одрживог развоја која би била спровођена на националном нивоу. Сарадња и комуникација са локалним властима и институцијама у погледу реализације одређених циљева је од кључног значаја, али пре свега треба радити на упознавању младих од најранијег узраста. Када се заврши фаза упознавање следи фаза реализације. М. Мијатовић је на крају излагања споменуо да је у овом домену Србија, поред Аргентине препозната као земља добре праксе.

Након уводних излагања уследила је дискусија у којој су учествовали: Нада Лазић, народна посланица, Љиљана Малушић, народна посланица, Миланка Јевтовић-Вукојичић, народна посланица, Сузана Пауновић, директорка Канцеларије за људска и мањинска права.

Нада Лазић, народна посланица је у свом излагању изразила незадовољство поводом прегледа стања и досадашњих корака које предузима Валада РС у погледу Циљева одрживог развоја, а које је су представили говорници, као и незадовоство поводом онога што је предтављено на семинару организованом у Врднику, указујући да су недовољно образлагани циљеви који се тичу заштите животне средине (Трећи стуб) и изазови са којима се у том смислу суочавамо.

Ј. Стефановић-Штамбук је приликом коментара истакла да су сва три стуба интегрисана у оквиру 6 приоритета Владе РС. Заштита животне средине јесте један од највећих изазова, пројекти који се реализују имају индиректне ефекте и на животну средину. У наредном периоду Влада РС ће настојати да се нови програмским периодом ова ситуација побољша, уз напомену да је економска и финансијска одрживост предуслов свих других димензија, на чему је Србија у протеклих пар година интензивно радила.

Љиљана Малушић, народна посланица је истакла да је Влада РС испунила и ради још увек на испуњењу великог броја циљева, запошљавања, смањења неједнакости и може се рећи да је усвим сегментима постигнут напредак. Нарочита се пажња посвећује сарадњи са локалним заједницама и локалним властима што се може видети и на примеру колега народних посланика који су обишли Сврљиг и Сокобању.

М. Јевтовић-Вукојичић је истакла да је предстваљени Извештај реалан, међусекторски повезан и да из тог разлога није могуће говорити о поједином сегменту јер остваривањем једног, посредно се остварује неколико њих, а крајњи циљ је свакако бољи живот грађана Србије. Подсетила је на значај пуне партиципације младих и укључивање у Циљеве одрживог развоја, сагледавање потешкоћа и налажење начина за њигхово превазилажење, а све то представља процес. Србија је постигла економску стабилност на чему је радила протеклих пар година што представља први предуслов за даљу реализацију Циљева одрживог развоја.

Сузана Пауновић, директорка Канцеларије за људска и мањинска права поздравила је организовање овакве врсте скупова уз кратак преглед онога што је Канцеларија дала свој свој допринос у протеклом периоду. Подсетила је да Србија као земља која је ратификовала сва значајна документа у области људских добија препоруке за њихово спровођење, које су интегрисане у Акциони план и подељене по ресорима. Свака од тих препорука је доведена у додир са Циљевима одрживог развоја. Индикаторе које развијамо за препоруке радимо у сарадњи са цивилним сектором. Похвалила је рад НС РС у погледу укључености и праћења активности, истакавши да се о Миленијумским циљевима мало говорило и знало, док су Циљеви одрживог развоја познати јавности и на њима се доста ради.

Јавно слушање је завршено у 13,00 часова.